laion/Wikipedia-Exotic huggingface dataset:
Domeen (struktuuribioloogia)

Domeen on osa valgu struktuurist, mis on võimeline, sõltumata ülejäänud valgust, arenema ja funktsioneerima. Valgu domeen omab endale iseloomulikku konformatsiooni ja aktiivsust. Üks ja sama domeen võib esineda mitmes erinevas valgus. Olemasolevate domeenide duplitseerumine, ümber paigutumine ja muutumine on oluliseks mehhanismiks molekulaarses evolutsioonis ning see aitab suuresti kaasa uudsete omadustega valkude tekkele. Valgu domeenide pikkus varieerub reeglina vahemikus 25–500 aminohappejääki. Domeeni kontseptsiooni pakkus 1973. aastal välja Donald B. Wetlaufer. Ta jõudis selleni lüsosüümi ja papaiini molekulide uurimisel röntgenkristallograafia abil. Nucleation, rapid folding, and globular intrachain regions in proteins.
Inimene, keda polnud

"Inimene, keda polnud" on 1989. aastal valminud Tallinnfilmi mängufilm. Eesti raadiotöötajatele pühendatud Peeter Simmi filmis on kajastatud sündmusi Imbi Valgemäe, aga ka Mari Möldre ja Ruut Tarmo elust. Kasutatud on teatri- ja raadiotöötajate mälestusi. Imbi Tamm saab täiskasvanuks Teise maailmasõja ajal. Sõjajärgsel stalinlikul ajal saab temast tuntud raadioesineja. Ta peab raadiokuulajatele sisendama võltsoptimismi, kuid nii satub ta üha enam vastuollu iseendaga. Katri Horma – Imbi Tamm Mari Simm – väike Imbi Tõnu Kilgas – Imbi isa Jüri Krjukov – Imbi onu Rita Raave – tädi Irma Tõnu Raadik – Hans Brandt Andres Lepik – Tarmo Kivi Raine Loo – proua Fisch Sulev Luik – minister-marodöör Enn Lillemets – ametniku-Gunna Robert Šestakov – poiss Jaan Sepp Epp Maria Kokamägi – Imbi ema Anne Reemann – Leida Rohutirts Peeter Jakobi – lavatööline Erich Jaansoo – arst
Bila

Bila on mitme koha nimi: asulad Bila (Jampili rajoon), küla Ukrainas Vinnõtsja oblastis Jampili rajoonis; Bila (Lõpovetsi rajoon), küla Ukrainas Vinnõtsja oblastis Lõpovetsi rajoonis; jõed Bila (Lugani lisajõgi), Lugani lisajõgi;
Bever

Bever on mitme koha nimi: Bever (Belgia), vald ja asula Belgias Flandria piirkonnas Flaami Brabanti provintsis
Uusikaupunki rahu

Uusikaupunki rahu (rootsipäraselt Nystadi rahu, vene keeles Ништадтский мирный договор) sõlmiti Rootsi ja Venemaa keisririigi vahel 10. septembril (30. august vkj) 1721 Uusikaupunki linnas Edela-Soomes. Uusikaupunki rahu lõpetas Rootsi ja Venemaa keisririigi vahelise Põhjasõja ning rahulepingu järgi sai Venemaa keisririik Rootsilt „Liivimaa, Eestimaa, Ingerimaa ja osa Laadoga järvest läänes asuvast Karjala maakitsusest koos ja Viiburi lääni osagaga ning linnad Riia, Dünamünde, Pärnu, Tallinna, Tartu, Narva, Viiburi, Käkisalmi ja muude eelpoolnimetatud provintside linnade, kindluste, sadamate, asulate, distriktide, randadega“ Rootsi sai Venemaa keisririigilt täiendava kompensatsioonina 2 miljonit riigitaalrit ning tagasi sõjas hõivatud Soome ala. Rahulepingu järgi sai Rootsi õiguse Baltimaadest iga aastal tollimaksuvabalt välja vedada vilja 50 tuhande rubla eest. Kehtima jäid 1710 aastal sõlmitud kapitulatsioonid (Harku kapitulatsiooniakt), millega tagati balti aadlile ja linnadele kohaliku elukorralduse, õiguste ja usundi, seega Balti erikorra säilimise ning Eesti- ja Liivimaale laialdase omavalitsuse. Uusikaupunki rahuläbirääkimiste sekretäriks oli Eestimaa ja Tallinna piiskopi Johann Jacob Pfeiffi pojapoeg Johan Jakob Pfeiff (1686–1740). Viiburi kubermang Ingerimaa kubermang Tallinna kubermang Riia kubermang Ylioppilasmatrikkeli 1640–1852: Johan Jakob Pfeiff Wortlaut des Friedensvertrags von Nystad Vertragstext online des Instituts für Europäische Geschichte Mainz Ништадтский мирный договор (Uusikaupunki rahulepingu tekst vene keeles)
Vabade Eestlaste Põllumajandusliit

Vabade Eestlaste Põllumajandusliit (lühend VEPL) oli[küsitav] 1949. aastal asutatud väliseestlaste põllumajandusorganisatsioon, mille eesmärk oli[küsitav] pärast Nõukogude okupatsiooni säilitada eksiilis Eesti rahvusvahelised suhted põllumajandusorganisatsioonidega. Aastast 1956 oli[küsitav] VEPL Euroopa Põllumajandusliidu täisliige. VEPLi eesotsas oli 1950–1980 Tõnis Kint. https://web.archive.org/web/20141109092526/http://www.nommevalitsus.org/index.php?option=com_content&view=article&id=8827&Itemid=98&lang=et (vaadatud 09.11.2014) Sissekanne Väliseesti isikuloolises andmebaasis (VEPER) VEPList Nõmme Valitsuse kodulehel
Eesti Maa-Keskerakond

Eesti Maa-Keskerakond oli Eesti paremtsentristlik erakond. Aastal 1996 liitus erakond Eesti Sotsiaaldemokraatliku Parteiga ja moodustati uus erakond: Mõõdukad. Eesti Maa-Keskerakonda on võrreldud Põhjamaade agraartsentristlike parteidega. Eesti Maa-Keskerakonna viimane juht oli Vambo Kaal.
Eesti Liberaaldemokraatlik Partei

Eesti Liberaaldemokraatlik Partei (lühend ELDP) oli Eesti erakond, mis tegutses 1990–1994. ELDP asutati 9. märtsil 1990 Tallinnas, asutajaliikmeid oli 251. Erakond tekkis Rahvarindest välja kasvanud Eesti Liberaalse Rahvapartei ja Loomeliitude Kultuurinõukogu ringkondi ühendanud Eesti Vabade Demokraatide algatusrühmade ühinemisest. ELDP registreeriti 5. mail Eesti Vabariigi Ülemnõukogu Presiidiumi poolt, esimehena tegutses asutamisest saadik Paul-Eerik Rummo. 1992. aasta Riigikogu valimistel kandideeris ELDP erileppe alusel "Isamaa" nimekirjas. 1993. aasta oktoobris moodustasid nad VII Riigikogus iseseisva fraktsiooni (6 liiget). ELDP oli kahe ministriga esindatud nii Mart Laari kui Andres Tarandi valitsuses. Aastal 1994 ühines ELDP Reformierakonna algatusgrupiga ja moodustati uus erakond – Eesti Reformierakond. 13. novembril 1994 tegi Reformierakonna asutav koosolek ELDP-le ettepaneku ühinemiseks, ELDP erakorraline kongress kiitis ühinemise heaks ja 18. novembril kirjutati alla ühinemisleppele. 9. detsembril registreeriti uus partei Eesti Reformierakonna nime all.
Valimisliit Isamaa

Valimisliit Isamaa oli Eesti valimisliit, mis tegutses 1991–1992. Liidu moodustasid 1991. aasta sügisel Eesti Kristlik-Demokraatlik Erakond, Eesti Konservatiivne Rahvaerakond, Eesti Kristlik-Demokraatlik Liit, Vabariiklaste Koonderakond ja Eesti Liberaaldemokraatlik Partei. 1992. aasta Riigikogu valimistel kogus liit enim hääli: 100 828 ehk 22% ja sai Riigikogus 29 mandaati. 21. novembril 1992 ühinesid Eesti Kristlik-Demokraatlik Erakond, Eesti Konservatiivne Rahvaerakond, Eesti Kristlik-Demokraatlik Liit ja Vabariiklaste Koonderakond uueks erakonnaks: Rahvuslik Koonderakond Isamaa.
Vabariiklaste Koonderakond

Vabariiklaste Koonderakond (W) oli Eesti erakond, mis asutati 22. septembril 1990. Esimees oli Leo Štarkov. 1991. aastal oli erakond valimisliidu Isamaa üks moodustajaid. 1992. aastal ühines erakond veel mitme erakonnaga ja moodustati uus erakond: Rahvuslik Koonderakond Isamaa. 20. september 1992, VVK, Riigikogu valimised Tulemus nimekirjade kaupa Isamaa nimekiri Vabariiklaste Koonderakond (W), erakonnad.info
Eesti justiits- ja digiminister

Justiits- ja digiminister on Vabariigi Valitsuse liige, kes juhib Justiitsministeeriumi. Justiits- ja digiminister ning Justiitsministeerium lähtuvad oma tegevuses Eesti põhiseadusest, Vabariigi Valitsuse seadusest, Justiitsministeeriumi põhimäärusest ja muudest seadustest. Eesti justiits- ja digiminister näiteks esindab ministeeriumi valitsemisala piires riiki kohtus tsiviilasjades ja kriminaalasjades tsiviilhageja või -kostjana, kinnitab prokuratuuri põhimääruse, määrab prokuröride arvu, esitab Vabariigi Valitsusele ettepaneku riigi peaprokuröri ametisse nimetamiseks, määrab esindaja Euroopa õigusalase koostöö üksusse Eurojust, nimetab ametisse ja vabastab ametist vanglate direktorid; määrab maa-, linna- ja halduskohtute tööpiirkonna, maa-, linna-, haldus- ning ringkonnakohtute täpse asukoha ja neis töötavate kohtunike arvu, nimetab ametisse ja vabastab ametist notarid, kohtutäiturid ja vandetõlgid, kehtestab isikule pankrotihaldurina tegutsemise õiguse andmise ja äravõtmise korra. Ministri nimetab ametisse ja vabastab ametist Vabariigi President peaministri ettepanekul. Minister astub ametisse ametivande andmisega Riigikogu ees. Alates 23. juulist 2024 on Eesti justiits- ja digiminister Liisa-Ly Pakosta. Parteid ██ Eesti Reformierakond ██ Eesti Keskerakond ██ Isamaa ja Res Publica Liit / Isamaa Erakond ██ Eesti Sotsiaaldemokraatlik Erakond ██ Eesti Koonderakond ██ Rahvuslik Koonderakond Isamaa ██ Eesti Rahvusliku Sõltumatuse Partei Eesti kohtuminister, Kohtuministeerium Justiitsministeeriumi põhimäärus
Surnud 10. juulil

Siin loetletakse 10. juulil surnud tuntud isikuid. 0135 – Hadrianus, Vana-Rooma keiser 117–138 0983 – Benedictus VII, paavst aastatel 974–983 1559 – Henri II (Prantsusmaa), Prantsusmaa kuningas aastatel 1547–1559 1686 – Ercole Ferrata, barokiajastu itaalia skulptor 1806 – George Stubbs, inglise maalikunstnik 1851 – Louis Daguerre, prantsuse kunstnik ja leidur 1884 – Paul Morphy, USA maletaja 1910 – Johann Gottfried Galle, saksa astronoom 1915 – Luka Razikašvili, gruusia kirjanik 1943 – Jānis Seskis, läti diplomaat ja õpetaja 1944 – Eduard Kadai, eesti majandusteadlane 1953 – Aleksander Randviir, eesti näitleja 1967 – Viktor Pihlak, eesti arhitekt, insener ja tööstur 1967 – Hilda Taba, eesti pedagoogikateadlane USA-s 1969 – Bogumił Kobiela, poola näitleja 1970 – Pavel Volkov, vene näitleja 1971 – Laurent Dauthuille, prantsuse poksija 1973 – Ernst Kilkson, eesti füüsik 1974 – Leopold Vigla, eesti dirigent ja pedagoog 1974 – Aleksander Mälton, eesti näitleja 1981 – Valter Ever, eesti kergejõustiklane ja jurist 1982 – Aleksander Peek, eesti maali- ja teatrikunstnik 1983 – Werner Egk, saksa helilooja ja dirigent 1985 – Rein Olspert, eesti fagotist 1985 – Hilgard Muller, Lõuna-Aafrika Vabariigi poliitik 1987 – Otto Paas, eesti maalikunstnik 1989 – Raimund Sepp, eesti viiuldaja 1993 – Kai Ranne, eesti keemik ja zootehnikateadlane 1997 – Hugo Gunckel Lüer, Tšiili botaanik 2000 – Ḩāfiz̧ al-Asad, aastatel 1971–2000 Süüria president 2001 – Leo Reissar, eesti pedagoog 2004 – Maria de Lourdes Pintasilgo, Portugali poliitik 2006 – Philippe Takla, Liibanoni jurist, poliitik ja kirjanik 2006 – Ahmad Nadeem Qasimi, urdu keeles kirjutanud Pakistani luuletaja ja näitekirjanik 2006 – Blanca Torres, mehhiko näitleja 2006 – Šamil Bassajev, Tšetšeeni välikomandör 2007 – Zheng Xiaoyu, Hiina riigiametnik 2007 – Doug Marlette, USA karikaturist 2008 – Yoji Totsuka, jaapani füüsik 2008 – Jakob Ejersbo, taani kirjanik 2009 – Ebba Haslund, norra kirjanik 2009 – Sir Edward Downes, Briti dirigent 2009 – Zena Marshall, Keenia päritolu Briti näitleja 2009 – Joan Downes, Briti tantsija ja koreograaf 2009 – Johnny Caldwell, iiri poksija 2009 – Almaz Tašijev, Kõrgõzstani ajakirjanik 2011 – Roland Petit, prantsuse koreograaf 2012 – Eva Rausing, USA ettevõtja 2014 – Elhonen Saks, juudi päritolu Eesti publitsist ja ehitusinsener 2014 – Matti Jõe, eesti munitsipaalpoliitik 2015 – Linda Poots, eesti zooloog ja ajakirjanik 2021 – Kalervo Hovi, soome ajaloolane 2022 – Tiiu Usk, eesti pianist ja muusikapedagoog
Jelena Vassiljeva

Jelena Vassiljeva (sündinud 22. mail 1959 Gorkis) on vene inimõiguslane, kodanikuõiguste aktivist. 2014. aasta sügisel valmis tal Donbassi sõda käsitlev film "Ukraina: tõe otsinguil". Васильева Елена Борисовна, lühibiograafia Kasparov.ru veebisaidil (vene keeles) Jelena Vassiljeva ajaveeb (vene keeles) Last 200 Ukrainast Venemaale Jelena Vassiljeva. Ukraina: tõe otsinguil (49:59). YouTube, 7. november 2014. (vene keeles) 4. november 2014. Infovastupanu. Venelanna otsis Ukrainast "fašiste" ja "banderalasi". Leidis ukrainlased. Video (vene keeles) 28. oktoober 2014. Infovastupanu. 13 tuhat vene sõdurit "eksis ära" õppustel? (vene keeles) 4. september 2014. Infovastupanu. Putin hävitab kuritöö jälgi: Ukrainas hukkunud vene sõdureid põletatakse krematooriumites (vene keeles)
Psalter

Psalter (kreeka keeles ψαλτήριον psalterion, ladina keeles psalterium) on liturgiline raamat, milles on psalmid, vahel koos lisatekstidega. Kasutatakse katoliku ja õigeusu kirikus enim tunnipalvustel. Keskajast on säilinud rida käsikirjalisi illustreeritud psaltreid. Kuulsaimad varased psaltrikäsikirjad on näiteks Dagulfi psalter, Sankt Galleni Kuldne psalter ja Utrechti psalter. Keskajal oli psaltri tähtsus vaimulikus igapäevaelus suur, sest igapäevast psalmide retsiteerimist hardusharjutusena harrastasid nii vaimulikud kui ilmikud. Enamik tänapäeval keskaja raamatukunsti olulisteks näideteks peetavaid rikkalikult illumineeritud psaltreid oli valmistatud hoopis kõrge positsiooniga ilmikute tarvis, näiteks Melisende psalter, Ingeborgi psalter või De Lisle psalter. Liturgilised raamatud olid ka ühed esimesed, mida trükikunsti abil paljundati. Nii on vanim Eestist leitud trükisefragment osa Mainzi psaltrina tuntud inkunaablist. Enamik ajaloolisi psaltreid on kirja pandud nii, et psalmid on selles järjekorras nagu piiblis. Katoliku traditsioonis nimetatakse sellist psaltrit psalterium non feriatum. Psalmid on liturgiliselt järjestatud tunnipalvuste järgi, katoliku traditsioonis psalterium feriatum. Mõnedes psaltrites on psalmidele lisatud juurdekuuluvad tekstid, näiteks antifonid ja hümnid. Enamiku psaltrite alguses on kalendaarium, milles on näidatud pühakute päevad. Enne Vulgata ilmumist olid olemas vanas tõlkes (vetus latina) psaltrid ja enne Gregoriuse kirikureformi ning tekstide ühtlustamist 6. sajandil olid olemas gallikaani, ambroosiuse, mosaraabia jt liturgiatele vastavad erinevate tekstidega psaltrid. Psalmid https://vara.e-koolikott.ee/node/689 https://www.postimees.ee/2574528/galerii-eesti-vanim-seni-teadaolev-raamat Müncheni Kuldne psalter, BSB Clm 835 digitaliseeritult Saksakeelse reavahetõlkega psalter 12. sajandist, BSB Cgm 17 Friedrich II abikaasa Isabella Plantageneti psalter, 13. sajand, BSB Cod.gall. 16 15. sajandi dominiiklasnunnade psalterium feriatum
Kolledž

Kolledž (ladina sõnast collegium) on kõrgkool, mida haldab ülikool. Eelkõige ingliskeelsetes maades on see iseseisev kesk- või erialane kõrgõppeasutus. Eesti Infotehnoloogia Kolledž Tallinna Inglise Kolledž Tallinna Muusika- ja Balletikool Autorite kollektiiv, 2014. Hariduse ja kasvatuse sõnaraamat. Eesti Keele Sihtasutus. Lk 203.
Magneetumus

Magneetumus on vektorsuurus, mis iseloomustab füüsikalise keha magneetumist. Magneetumust väljendab magneetiku magnetmoment ruumalaühiku kohta: M → = m → V , {\displaystyle {\vec {M}}={\frac {\vec {m}}{V}},} kus M → {\displaystyle {\vec {M}}} on magneetumuse vektor, m → {\displaystyle {\vec {m}}} on magnetmomendi vektor ja V {\displaystyle V} on magneeditava aine ruumala. Magneetumuse mõõtühik on amper meetri kohta (A/m), seega sama mis magnetvälja tugevusel. Magneetumuse M → {\displaystyle {\vec {M}}} ja magnetvälja tugevuse H → {\displaystyle {\vec {H}}} vaheline seos on diamagneetikute ja paramagneetikute korral praktiliselt lineaarne: M → = χ m H → , {\displaystyle {\vec {M}}=\chi _{m}{\vec {H}},} kus võrdetegur χ {\displaystyle \chi } m on magnetiline vastuvõtlikkus. Ferromagnetiliste materjalide korral puudub H {\displaystyle H} ja M {\displaystyle M} vahel magnetilise hüstereesi tõttu ühetähenduslik sõltuvus ja selle kirjeldamiseks tuleb kasutada vastuvõtlikkuse tensorit. Magneetumus seostatakse sel juhul välise välja H → {\displaystyle {\vec {H}}} poolt materjalis esile kutsutud magnetinduktsiooniga B → {\displaystyle {\vec {B}}} : B → = μ 0 ( H → + M → )   = μ H → , {\displaystyle {\vec {B}}=\mu _{0}\left({\vec {H}}+{\vec {M}}\right)\ =\mu {\vec {H}},} kus μ 0 {\displaystyle \mu _{0}} on magnetiline konstant ja μ {\displaystyle \mu } on materjali magnetiline läbitavus.
Kasparov.ru

Kasparov.ru on venekeelne, Vladimir Putini suhtes kriitiline veebisait, mille rajajaks on Garri Kasparov. 2013. aasta märtsi seisuga oli see Venemaal populaarsuselt 816. kohal. "Russia Blocks Four Opposition Media Portals · Global Voices". Globalvoicesonline.org. 13. märts 2014. Vaadatud 17.03.2014. "Russia Blocks Access to Major Independent News Sites | Electronic Frontier Foundation". Eff.org. 13. märts 2014. Vaadatud 17.03.2014. "BBC News - Websites of Putin critics blocked in Russia". Bbc.com. Vaadatud 17.03.2014. "Kasparov.ru Site Info". Alexa.com. Originaali arhiivikoopia seisuga 15.04.2015. Vaadatud 17.03.2014. www.kasparov.ru
Karjasoo (soo)

Karjasoo on kõrgsoo Võru maakonnas Võru vallas Hänike külas. Soo pindala on ligikaudu 60 ha. Soo tekkimise kohta on kohalik muistend, mille järgi olnud soo kohal kunagi Karja järv, mis jooksnud jõgede kaudu tühjaks siis, kui Järvetaat vee oma kaksikute tütarde mehelemineku puhul neile kaasavaraks andis. " KODUKÜLA MUISTEND: Karjasoo Kaksikute lugu" Vambola Raudsepp (vaadatud 15. märtsil 2015)
Magistritöö

Magistritöö (inglise master's thesis, master's work) on magistrikraadi kaitsmiseks tehtav uurimus. Enamasti tehakse magistritöö magistriõppe jooksul. bakalaureusetöö doktoritöö kandidaaditöö habilitatsioonitöö
Prorektor

Prorektor on rektori asetäitja ja rektoraadi liige. Õppeasutustes, kus prorektoreid on mitu, täidab iga prorektor talle määratud valdkonnaga seotud ülesandeid. Näiteks nii Tartu Ülikoolis kui ka Tallinna Ülikoolis on ametis õppeprorektor (rektori asetäitja õppetöö alal), teadusprorektor ja arendusprorektor. "Eesti keele seletavas sõnaraamatus" (vaadatud 15.05.2019)
Vana-Egiptuse loomismüüdid

Vana-Egiptuse loomismüüdid püüdsid kirjeldada maailma teket. Vana-Egiptuse loomismüütide kohaselt oli kõige alguses olnud elutu ürgmeri Nun. Hermopolise loomismüüt keskendus universumi olemusele enne maailma loomist. Ürgmere omadusi kirjeldasid 8 jumalust, keda tunti kui Ogdoad. Need olid Nu ja Naunet, Huh ja Hauhet, Kuk ja Kauket ning Amun ja Amaunet. Nende ühendusest tekkis ürgküngas. Ürgookeanist tõusis maailmamuna, mille tarkuse- ja kuujumal Thot asetas ürgkünkale. Munast koorus päikesejumal Ra. Heliopolise kosmoteogoonia järgi tõusis ürgmerest välja päikesejumal Atum. Viimane sigitas omakorda õhujumal Šu ja niiskuse jumalanna Tefnuti. Nendest said alguse maajumal Geb ja taevajumalanna Nut, kes põimusid ühte, kuid lahutati Šu poolt. Sellest taeva ja maa ühendusest sündisid päike, kuu ja tähed. Neil olid 4 last: Osiris, Isis, Seth ja Nephthys. Peajumalaks oli Ra, kes oli inimeste looja, maailma ja taeva valitseja ning Maati isa. Maat oli õiguse, tõe ja maailma harmoonia jumalanna. Memphise linna kaitsja Ptah, kes oli tuntud kui kirja, kunsti ja käsitöö jumal, lõi nii maailma kui ka jumalad oma mõtte ja sõna jõul eimiskist. Teisi jumalaid peeti Ptahi eri ilminguteks ja Ptahi kehastusena austati ka härg Apist. Kõigi olendite loojaks peeti jäära peaga viljakusjumalat Hnum, kes olevat potikedral Niiluse mudast valmis vorminud ka inimese. Teeba kaitsjaks peetud Amoni tähtsus hakkas kasvama seoses Teeba esilekerkimisega. Lõpuks ei olnud Amon mitte ainult Ogdoadi liiga, vaid ka maailma looja. Ühtlasi sulandas ta endasse päikesejumal Ra saades nõnda nimeks Amon-Ra. Ehnaton püüdis Amonit asendada päikesekettaga Aton. "Mis oli muistsele egiptlasele kõige hirmsam karistus teispoolsuses?" Novaator, 8. november 2014
Guernsey lipp

Guernsey lipp on Briti kroonisõltkonna Guernsey lipp. Sellel on punane rist – püha Jüri rist - valgel põhjal. 1985. aastal lisati punasele ristile kuldne võrdhaardne rist, et eristada seda Inglismaa lipust. Guersney lipp andmebaasis Flags of the World (inglise keeles)
Ino

Ino oli vanakreeka mütoloogias Boiootia pealinna Teeba printsess, Kadmose ja Harmonia tütar, Athamase naine, Melikertese ja Learchose ema, Phrixose ja Helle kasuema. Boiootias asuva Orchomenose linna valitseja Athamas hülgas oma esimese naise Nephele ja abiellus Inoga. Esimesest abielust oli tal poeg Phrixos ja tütar Helle. Athamas ja Ino said pojad Melikertese ja Learchose. Ino vihkas oma kasulapsi. Ta kõrvetas ära kogu seemnevilja. Seeme ei idanenud. Kui rahvas läks oraaklilt nõu küsima, mida ikalduse vastu teha, sundis Ino oraaklit vastama, et Phrixos tuleb jumalatele ohverdada. Rahva sunnil pidi Athamas seda soovi täitma, aga kui nad olid jõudnud ohvrialtari juurde, tormas sinna jäär, kelle nahk oli puhtast kullast, haaras ohvriks määratud poisi ja tema õe ning kandis lapsed läbi õhu minema. Jäära oli Nephelele andnud Hermes, kes tuli vastu naise palvetele päästa lapsed. Niimoodi sai Ino kasulastest lahti, ilma et oleks neid tapma pidanud. Kui Ino õde Semele sai Zeusiga poja Dionysose ja enne selle sündi suri, kasvatasid Athamas ja Ino Dionysose üles. Karistuseks oma mehe sohilapse kasvatamise eest nuhtles Hera Athamast hullusega, nii et ta tappis Learchose. Ino hakkas kartma Melikertese elu pärast ja, poeg kätel, jooksis merre. Zeusi tänulikkuse märgiks nad päästeti ja muudeti merejumalateks. Mõlemad said uue nime: Leukothea ('valge jumalanna') ja Palaimon. Leukothea päästis merehädas viibiva Odysseuse, andes talle oma loori, mis kaitses kõigi ohtude eest, kuni Odysseus lainetes viibis. 173 Ino on Ino järgi nimetatud asteroid. Johann Christian Bach on Ino ainetel loonud kantaadi ja Gaetano Donizetti ooperi. Amandus Adamsonil on raidkuju "Ino" (1892).
Artokraatia

Artokraatia ehk kunsti võim (inglise keeles artocracy, prantsuse keeles artocratie) on maailmaparandamine kunsti vahenditega. 1922. aastal kasutas artokraatia mõistet Filippo Tommaso Marinetti tekstis ”Igale inimesele igaks päevaks erinev töö! Ebavõrdsus ja artokraatia” (inglise keeles To Every Man, Every Day a Different Job! Inequality and Artocracy). Esimese maailmasõja lõpus töötas Marinetti välja suhteliselt sidusa utoopilise visiooni uuest ühiskonnast, ülistades isiklikku vabadust ning rõhutades kunsti tähtsust (Marja Härmänmaa 2009). 2011. aasta märtsis toimus Tuneesias tänavakunstiprojekt "Inside Out: Artocracy in Tunisia". Projekti raames oli Tunise sadama ja Kartaago vahel asuva Le Krami linna väljapaistvates kohtades mõtlema panemiseks, parema maailma nimel või ka "harilikult" eksponeeritud sadade tuneeslaste portreed. Pildid olid paigutatud kohtadesse, kus olid varem olnud endise ja seejärel põlu alla sattunud presidendi Zine El Abidine Ben Ali portreed. Üks fotograafidest, Marco Berrebi, tõdes, et "Artocracy" andis inimestele vabaduse fotode üle arutleda ning tulla oma järeldustele. Terminis ‘artokraatia’ leiame me huvitava kombinatsiooni esteetilisest praktikast ja demokraatlikust enesemääramisest, mis on vaieldamatult ka nimetatud projekti võtmeelemendiks: kunsti esiplaanile nihkumine enesemääramise või lõpuks ka iseorganiseerumise vormina. Projekti puhul oli võrdne nii esteetiline väljendus – piltide paigutamine avalikku ruumi – kui ka eesmärk provotseerida debatti (Anthony Downey 2011). Marja Härmänmaa. Beyond Anarchism: Marinetti's Futurist (anti-)Utopia of Individualism and 'Artocracy'. The European Legacy 14 (7):857-871 (2009). Abstrakt Anthony Downey: For the Common Good. Artistic Practices, Collective Action and Civil Society in Tunisia
Chris Rock

Christopher Julius "Chris" Rock III (sündinud 7. veebruaril 1965 Andrewsis Lõuna-Carolinas) on USA koomik ja filminäitleja. Chris Rock andmekogus IMDb (inglise)
Isla Fisher

Isla Lang Fisher (sündinud 3. veebruaril 1976 Masqaţis Omaanis) on šoti päritolu Austraalia filminäitleja. Aastal 2010 abiellus ta koomik Sacha Baron Coheniga. Isla Fisher andmekogus IMDb (inglise)
Woody Harrelson

Woodrow Tracy Harrelson (sündinud 23. juulil 1961 USA Texase osariigis Midlandis) on USA filminäitleja. Tema tuntumate rollide hulka kuuluvad osatäitmised filmides "The People vs. Larry Flynt", "Valged pole mängumehed" ja "Sündinud tapjaks". Woody Harrelson andmekogus IMDb (inglise)
Saksamaa Rahvusdemokraatlik Partei (Ida-Saksamaa)

Saksamaa Rahvusdemokraatlik Partei (saksa keeles National-Demokratische Partei Deutschlands, lühend NDPD) oli Saksa Demokraatliku Vabariigi legaalne partei, mis pidi ühendama ümberkasvatatud endisi NSDAP liikmeid, ohvitsere, sõjavange ja idast ümberasustatuid. 1982. aastal oli parteil 91 000 liiget. Partei andis välja ajalehte National-Zeitung ja ajakirja Die Nation. 18. märtsil 1990 toimunud Saksa DV Rahvakoja esimestel ja ainsatel vabadel valimistel sai Saksamaa Rahvusdemokraatlik Partei 0,39% häältest. 12. augustil 1990 ühines Saksamaa Rahvusdemokraatlik Partei Vaba Demokraatliku Parteiga ja lakkas iseseisva parteina olemast. 1948–1972 Lothar Bolz 1972–1989 Heinrich Homann 1989–1990 Günter Hartmann 1990 Wolfgang Glaeser 1990 Wolfgang Rauls NDPD DDR Wissen 1990 Volkskammerwahlen, vorläufiges Ergebnis am 18.März 1990 floerken.eu